રશિયા અને તુર્કી, છેલ્લા 6 વર્ષથી સીરિયામાં ચાલી રહેલા ગૃહ યુદ્ધમાં મુખ્ય ભૂમિકામાં છે. સીરિયાના રાષ્ટ્રપતિ બશર અલ અસદે રશિયન સૈન્યની મદદથી વિદ્રોહીઓના કબજા હેઠળનાં કેટલાંક પ્રદેશોને છોડાવ્યા છે. તો બીજી બાજુ સીરિયામાં વિદ્રોહીઓની મદદ કરી રહેલા તુર્કી, અલેપ્પો અને અન્ય શહેરોમાંથી વિદ્રોહીઓ અને નાગરિકોને બહાર કાઢવાના પ્રયત્નમાં રશિયા સાથે મળીને કામ કરી રહ્યાં છે. ગયા વર્ષે તુર્કીની મિલિટ્રીએ રશિયાના પ્લેનને તોડી પાડતાં બંન્ને દેશોના સંબંધોમાં ખટાશ આવી હતી. હત્યારો સીરિયામાં રશિયાની ભૂમિકાથી નારાજ હતો અને તેણે આ રાજકારણીય હત્યાને અંજામ આપવાનું કામ કર્યું.